Борис Младенов-Young
Какво е болницата за лаика…

chitanka.info

Какво е болницата за лаика?

Споменем ли я, често в него тя

смразяващи представи ще извика

със мъките Христови и смъртта.

Да! Има тук страдания библейски,

жестоки битки на живот и смърт,

превратности, трагедии житейски

в един безкраен вечен водовърт.

Но също тук животът триумфира

и с нови методи и препарати

терапията бурно разцъфтя,

и ежедневно стават по всемира

доскоро немислими, непознати

лечебни медицински чудеса!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.